《谢王仲仪元日书字》
宋代·史吉卿

好事东君不惮劳，点妆梅柳见才高。
尽输好景资元日，故遣清斋入我曹。
锦绣忽贻新笔墨，琼瑶无以报瓜桃。
春风遍染西湖绿，且涤金杯共漱醪。

作者简介：史吉卿，字景尹，鄞（今浙江宁波）人。理宗景定元年（一二六○）通判镇江西厅（清乾隆《镇江府志》卷二四）。后知武冈军。事见《甬上宋元诗略》卷一○。今录诗二首。